## La Generalitat convoca ajudes per un import de 220.000 euros per al foment de l’esport universitari

*** La subvenció també va dirigida a contribuir a l’organització del Campionat Autonòmic d’Esport Universitari de la Comunitat Valenciana**

Presidència de la Generalitat, a través de la Secretaria Autonòmica de Relacions Institucionals i Transparència, ha convocat ajudes per a fomentar l’esport universitari així com contribuir a l’organització del Campionat Autonòmic d’Esport Universitari de la Comunitat Valenciana.

En concret, es destina un import de 220.000 euros, segons publica el *Diari Oficial de la Generalitat Valenciana* (DOGV), dirigit a les universitats de la Comunitat Valenciana que participen en alguna de les modalitats esportives convocades dins del Campionat Autonòmic d’Esport Universitari de la Comunitat Valenciana (CADU) de la temporada 2024-2025.

L’objectiu de les ajudes és fomentar l’esport en cada de les universitats i donar suport als gastos organitzatius i els que ocasione la participació dels equips universitaris en les competicions de les diferents modalitats esportives dins del CADU 2024-2025.

El termini per a la presentació de sol·licituds serà de 15 dies naturals des de l’endemà de la publicació d’esta convocatòria en el *Diari Oficial de la Generalitat Valenciana*.

Fecha: 27/05/2025